и разрушаване.
 Строителството се остойностява като брутна величина, т.е. в стойността се включват всички стоки и услуги, влагани като ресурси за работата, другите производствени разходи и излишъкът от основната дейност, който се начислява в полза на собствениците на строителното предприятие. Принципът на остойностяване е същият като принципа, който се прилага при остойностяването на цялото производство (на стоки и услуги) и който е описан в системата от национални сметки (СНС) от 2008 г.
 Когато строително предприятие предоставя услуги в чужбина чрез физическо присъствие за дълъг период от време (над 12 месеца), но без да учредява правен субект в държавата на клиента, и ако дейностите са достатъчно съществени, тогава на съставителя на данните може да се наложи да обмисли вземането предвид на условна институционална единица от статистическа гледна точка. В този случай съответстващите международни сделки няма да се смятат за търговия с услуги (те ще бъдат записани като финансови потоци, доход и позиция във връзка с преки чуждестранни инвестиции, а данните, съответстващи на операциите, следва да се смятат за статистика относно свързаните предприятия с чуждестранен контрол – FATS). Ако горепосочените условия не са налице, международните сделки ще бъдат смятани за търговия с услуги между местни и чуждестранни лица.
 6. Застрахователни и пенсионни услуги
 Застрахователните и пенсионните услуги обхващат предоставянето на чуждестранни лица на различни видове застраховки от страна на местни застрахователни предприятия и обратно.
 Чрез застраховане отделните единици (органи на държавното управление, предприятия и домакинства), изложени на определени рискове, получават финансова защита срещу последиците от настъпването на определени събития. Освен това застрахователите често действат като финансови посредници, които инвестират средствата, събрани от тези единици, във финансови или други активи, за да покриват бъдещите застрахователни претенции.
 Пенсионните фондове се създават, за да осигуряват доходи при пенсиониране или неработоспособност на определени групи наети лица. Те са сходни със застрахователните предприятия, защото действат като посредници за инвестирането на средства за ползващите се лица и преразпределят някои рискове.
 Застрахователните и пенсионните услуги включват следните подкомпоненти: пряко застраховане; презастраховане; спомагателни застрахователни услуги; пенсионни услуги и стандартни гаранционни услуги.
 7. Финансови услуги
 Финансовите услуги обхващат финансовото посредничество и спомагателните услуги, без услугите на застрахователните предприятия и пенсионните схеми. Те включват услугите, които обичайно се предоставят от банките и други финансови посредници и спомагателни предприятия. Включват се услугите, предоставяни във връзка със сделки с финансови инструменти, както и други услуги, свързани с финансова дейност, например приемане на влогове и отпускане на заеми, акредитиви, свързани с кредитни карти услуги, комисиони и такси във връзка с финансов лизинг, факторинг, поемане на емисии, клиринг на плащания и др. Включват се също така финансовите консултантски услуги, отговорното пазене на финансови активи или златни кюлчета, управлението на финансови активи, услугите по наблюдение, услугите по улесняване на клиентите, услугите по предоставяне на ликвидни средства, услугите по поемане на риск, различни от застраховане, услугите във връзка със сливания и придобивания, услугите във връзка с кредитни рейтинги, услугите на фондови борси и доверителните услуги.
 За финансовите услуги може да се изисква плащане по следните начини: чрез изрично определена цена (такса); чрез разликите по сделки за покупка и